ส่วนที่ 1 

การประกอบธุรกิจ

ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท ฯ เริ่มประกอบธุรกิจในปี 2512 โดยดำเนินการผลิต
ผลิตภัณฑ์พลาสติกเครื่องใช้ในครัวเรือนและได้พัฒนาความสามารถในการผลิตของบริษัทฯ
จนสามารถเปลี่ยนนโยบายการดำเนินธุรกิจ เป็นการผลิตชิ้นส่วนเพื่องานอุตสาหกรรม หรือ
ENGINEERING PARTS ต่อมาเพื่อเป็นการให้บริการแก่ลูกค้าได้กว้างขึ้น
จึงเปิดหน่วยงานพ่นสีประกอบชิ้นส่วนพลาสติกขึ้น และได้ดำเนินการจดทะเบียนแปรสภาพบริษัท เป็น
บริษัท ยูเนี่ยนพลาสติก จำกัด (มหาชน) เมื่อวันที่ 30 มีนาคม 2537 ทะเบียนเลขที่ บมจ. 346
เพื่อเป็นแนวทางในการดำเนินธุรกิจ โดยมีรายละเอียดพอสังเขปดังนี้

บริษัทฯ จดทะเบียนประกอบธุรกิจประเภทรับจ้างฉีดชิ้นส่วนพลาสติก และผลิตแม่พิมพ์
โดยมีกระบวนการผลิตที่ครบวงจร เพื่อตอบสนองความต้องการของลูกค้าแบบ ONE STOP SERVICE
ประกอบด้วย

-   การรับจ้างฉีดชิ้นส่วนพลาสติก การขึ้นรูป THERMO PLASTIC INJECTION MANUFACTURING
    นอกจากนี้ยังมีกระบวนการผลิต การพ่นสี และ การทำ SILK SCREEN

-   การบริการรับจ้างผลิตแม่พิมพ์ฉีดพลาสติก ด้วยการนำเทคโนโลยี CAD/CAM /CAE
    มาใช้ในการออกแบบและผลิตแม่พิมพ์ (HIGH SPEED MACHINING)
    รวมถึงเทคโนโลยีการขึ้นรูปแม่พิมพ์ด้วยความเร็วสูง

1.1 วัตถุประสงค์และเป้าหมายในการดำเนินธุรกิจ (GOAL)

บริษัทฯ ได้กำหนดวิสัยทัศน์และพันธกิจ
เพื่อนำไปกำหนดวัตถุประสงค์และเป้าหมายในการดำเนินธุรกิจที่มุ่งเน้นการเติบโตอย่างต่อเนื่องและยั่งยืนเพื่อก้าวไปสู่ความเป็นเลิศขององค์กร
รวมถึงความรับผิดชอบต่อสังคม ชุมชน และรักษาสิ่งแวดล้อม
พร้อมทั้งวิเคราะห์หาแรงขับเคลื่อนกลยุทธ์
เพื่อผลักดันแผนธุรกิจขององค์กรให้เกิดการปฏิบัติการอย่างจริงจัง
นอกจากนี้บริษัทได้กำหนดค่านิยมและวัฒนธรรมองค์กร
ซึ่งจะมีส่วนช่วยในการส่งเสริมและสนับสนุนให้สามารถบรรลุวัตถุประสงค์ดังกล่าว

วิสัยทัศน์ 

“เป็นบริษัทชั้นนำของภูมิภาคอาเซียนในการผลิตชิ้นส่วนพลาสติกอย่างครบวงจร”

พันธกิจ

เพื่อให้บรรลุผลตามวิสัยทัศน์ บริษัทฯ ได้กำหนดภารกิจหลัก 3 ข้อคือ

1.  พัฒนาศักยภาพการแข่งขัน และความพึงพอใจของลูกค้า เพื่อเป็นผู้นำด้านผลิตภัณฑ์ที่มีคุณภาพ
    และการส่งมอบที่ตรงเวลา

  2. สร้างความแตกต่างในการประยุกต์ใช้เทคโนโลยี ประกอบกับประสบการณ์
  และความชำนาญให้กับลูกค้า

  3. เป็นบริษัทที่มีระบบการกำกับดูแลกิจการที่ดี
  บริหารจัดการโดยคำนึงถึงผู้มีส่วนได้เสียรวมถึงชุมชน และสภาพแวดล้อม

ค่านิยม

ค่านิยมของบริษัทมี 7 ข้อ ได้แก่

  1. ยึดมั่นในผลงานที่มีคุณภาพ และเป็นรูปธรรม ทำงานอย่างมีประสิทธิภาพ โดยมุ่งเน้นคุณภาพ
  และการบริหารต้นทุน

  2. มุ่งมั่นสู่ความเป็นเลิศ ตั้งเป้าหมายที่ท้าทาย และพยายามทำให้ได้

  3. ยึดมั่นในความซื่อสัตย์ โดยอยู่บนพื้นฐานของจรรยาบรรณทางธุรกิจ

  4. แสวงหาความรู้จากทุกด้าน และนำมาใช้ให้เกิดประโยชน์สูงสุด

  5. สร้างความสามัคคีในหมู่พนักงาน และทำงานเป็นทีม

  6. พัฒนาศักยภาพของพนักงาน ทั้งความรู้ และความสามารถ ส่งเสริมให้กล้าพูด กล้าทำ
  ในสิ่งที่ถูกต้อง

  7. แสวงหาโอกาสจากการเปลี่ยนแปลง และนำมาปฏิบัติอย่างเป็นรูปธรรม

วัฒนธรรมองค์กร

เป็นองค์กรที่มีความคล่องตัวสูง สามารถรองรับสถานการณ์ที่มีการเปลี่ยนแปลงและการแข่งขันสูง
มีการกำหนดเป้าหมายที่ท้าทาย เน้นคุณภาพผลิตภัณฑ์ การส่งมอบบริการที่ดี
มีประสิทธิภาพสร้างความพึงพอใจให้กับลูกค้า การพัฒนาบุคลากรและเทคโนโลยี
เป็นไปอย่างต่อเนื่อง เพื่อตอบสนองความต้องการของตลาด
โดยบุคลากรทุกคนจะเข้ามามีส่วนร่วมในการเสนอข้อคิดเห็นและร่วมกันปฏิบัติให้ออกมาเป็นรูปธรรม
โดยยึดหลัก คุณธรรม คุณภาพ คุณประโยชน์ เป็นสำคัญ

วัตถุประสงค์ (OBJECTIVES)

1.  สร้างผลิตภัณฑ์และบริการเพื่อให้ลูกค้าพึงพอใจบนพื้นฐานการปรับปรุงอย่างต่อเนื่อง

2.  สร้างผลตอบแทนที่เหมาะสมและมีการเจริญเติบโตทางธุรกิจอย่างยั่งยืน

3.  เป็นที่น่าเชื่อถือของลูกค้า และผู้มีส่วนได้เสียทางธุรกิจ

เป้าหมาย (GOALS)

มุ่งการเพิ่มยอดขายให้มากกว่าปีก่อน และ ลดต้นทุนโดยการลดของเสียจากการผลิต

กลยุทธ์ (STRATEGIES)

1.  มุ่งเน้นสร้างความพึงพอใจให้กับลูกค้าในด้านคุณภาพของสินค้าและบริการ

2.  มุ่งเน้นความรับผิดชอบต่อผู้มีส่วนได้เสีย

3.  มุ่งเน้นการเพิ่มศักยภาพขององค์กร เพื่อตอบสนองความต้องการของตลาด

1.2 การเปลี่ยนแปลงและการพัฒนาการที่สำคัญ

 ในรอบปีที่ผ่านมา บริษัทฯ ได้นำเครื่องฉีดพลาสติกรุ่นใหม่ ซึ่งมีความเร็วในการฉีดชิ้นงาน และมีความเที่ยงตรงสูง เข้ามาทดแทนและเพิ่มเติม เพื่อเพิ่มประสิทธิภาพในการผลิตชิ้นส่วนพลาสติกที่ต้องการคุณภาพสูง รวมถึงเพื่อลดต้นทุนที่เกิดจากของเสียในการผลิต นอกจากนี้ ได้ดำเนินการปรับปรุงโรงงานพ่นสีให้มีความพร้อมเพื่อรองรับ งานฉีดชิ้นงานพร้อมงานพ่นสีได้มากขึ้น สำหรับด้านเทคโนโลยีสารสนเทศ ได้มีการศึกษาการนำระบบเทคโนโลยีสารสนเทศ มาควบคุมระบบหมุนเวียนของบรรจุภัณฑ์ เพื่อบริหารและควบคุมต้นทุนให้มีประสิทธิภาพมากขึ้น

1.3 โครงสร้างการถือหุ้นของกลุ่มบริษัท

บริษัทฯ มีรูปแบบการถือหุ้น โดยแบ่งออกเป็นบริษัทร่วม และบริษัทที่เกี่ยวข้องดังนี้

“บริษัทร่วม” หมายถึง บริษัท พีเอสวีโมลด์ จำกัด ประกอบธุรกิจประเภท รับจ้างผลิต
จำหน่ายแม่พิมพ์ สำหรับผลิตอุปกรณ์และเครื่องมือเครื่องใช้ทุกชนิด โดย บริษัท ยูเนี่ยนพลาสติก
จำกัด (มหาชน) ถือหุ้น 25%

“บริษัทที่เกี่ยวข้อง” หมายถึง บริษัทยูเนี่ยนนิฟโก้ จำกัด
ประกอบธุรกิจประเภทรับจ้างและผลิตชิ้นส่วนพลาสติก โดยบริษัท ยูเนี่ยนพลาสติก จำกัด (มหาชน)
ถือหุ้น 19.99%

1.4 ความสัมพันธ์กับกลุ่มธุรกิจของผู้ถือหุ้นใหญ่

ผู้ถือหุ้นรายใหญ่ คือ บริษัทสหยูเนี่ยน จำกัด (มหาชน) ซึ่งถือหุ้นของบริษัทฯ คิดเป็นร้อยละ 49.52
แต่การดำเนินธุรกิจหลักของบริษัทฯ มิได้มีความสัมพันธ์
หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่อย่างมีนัยสำคัญ
มีเพียงความสัมพันธ์เพียงครั้งคราว เช่นการใช้บริการที่ปรึกษาทางธุรกิจ

2. ลักษณะการประกอบธุรกิจ

การประกอบธุรกิจของแต่ละสายผลิตภัณฑ์

โครงสร้างรายได้ของบริษัทฯซึ่งมีรายได้หลักจากการรับจ้างฉีดชิ้นส่วนพลาสติก ผลิตแม่พิมพ์
และการจำหน่ายผลิตภัณฑ์ที่ได้จากกระบวนการผลิต รวมกับรายได้อื่นๆ มี ดังนี้
(ข้อมูลจากงบการเงินเฉพาะกิจการ)

หน่วย: พันบาท

+----------------+--------+--------+--------+-------+--------+-------+
| ผลิตภัณฑ์/บริการ   | ปี 2561 | %      | ปี 2560 | %     | ปี 2559 | %     |
|                |        |        |        |       |        |       |
|                | รายได้  |        | รายได้  |       | รายได้  |       |
+----------------+--------+--------+--------+-------+--------+-------+
| 1. ชิ้นส่วนพลาสติก | 6      | 91.76  | 6      | 89.34 | 6      | 91.20 |
|                | 44,500 |        | 46,776 |       | 63,266 |       |
+----------------+--------+--------+--------+-------+--------+-------+
| 2. ผลิตแม่พิมพ์    | 6,444  | 0.91   | 27,763 | 3.84  | 16,921 | 2.33  |
+----------------+--------+--------+--------+-------+--------+-------+
| 3. รายได้อื่นๆ    | 51,453 | 7.33   | 49,381 | 6.82  | 48,043 | 6.47  |
+----------------+--------+--------+--------+-------+--------+-------+
| รวมรายได้       | 7      | 100.00 | 7      | 1     | 7      | 1     |
|                | 02,397 |        | 23,920 | 00.00 | 28,230 | 00.00 |
+----------------+--------+--------+--------+-------+--------+-------+
| กำไร(ขาดทุน)สุทธิ | (2     | (4.07) | 30,314 | 4.19  | 33,611 | 4.62  |
|                | 8,585) |        |        |       |        |       |
+----------------+--------+--------+--------+-------+--------+-------+

การประกอบธุรกิจของแต่ละสายผลิตภัณฑ์

2.1 ลักษณะของผลิตภัณฑ์และบริการ บริษัทฯ แยกผลิตภัณฑ์ออกตามประเภทที่ลูกค้าจ้างให้ผลิตได้ดังนี้

-   ชิ้นส่วนพลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า
    ชิ้นส่วนสำหรับผลิตภัณฑ์ที่ใช้ในครัวเรือน และ ชิ้นส่วนกระติกน้ำ

-   แม่พิมพ์ฉีดพลาสติก เพื่อสนับสนุนการผลิตชิ้นส่วนพลาสติก ประกอบด้วย แม่พิมพ์ที่เป็นชิ้นส่วน
    ยานยนต์ แม่พิมพ์ที่เป็นชิ้นส่วนเครื่องใช้ไฟฟ้าและแม่พิมพ์อื่นๆ ที่ลูกค้าว่าจ้างให้ทำ

-   งานพ่นสีพลาสติก สำหรับชิ้นงานพลาสติก ซึ่งต้องการความสวยงาม โดยใช้สี AIR DRY และสี
    2K

2.2 การตลาดและการแข่งขัน

-   นโยบายการตลาด

  บริษัทฯ มีความมุ่งมั่นในการที่จะผลิตสินค้าที่มีคุณภาพ
  ตรงตามความต้องการของลูกค้าในราคาที่สามารถแข่งขันกับบริษัทในกลุ่มธุรกิจเดียวกันได้
  รวมถึงการส่งมอบสินค้าที่ตรงต่อเวลา และคำนึงถึงผลกระทบที่มีต่อสิ่งแวดล้อม
  และความปลอดภัยทั้งภายในและภายนอกองค์กร

-   ลักษณะของลูกค้า ได้แก่ บริษัท
    และโรงงานอุตสาหกรรมที่นำชิ้นส่วนไปใช้ในการประกอบรถยนต์ จักรยานยนต์ เครื่องใช้ไฟฟ้า
    และกลุ่มอุตสาหกรรมอื่นๆ เช่น เครื่องใช้ในครัวเรือน เฟอร์นิเจอร์ และเครื่องใช้สำนักงาน

-   กลุ่มลูกค้าเป้าหมายประกอบด้วยบริษัทหรือโรงงานอุตสาหกรรมที่ผลิตรถยนต์ จักรยานยนต์
    เครื่องใช้ไฟฟ้า และ อุตสาหกรรมอื่นๆ ที่มีชื่อเสียงเป็นที่รู้จักในระดับนานาประเทศ

-   การจำหน่ายและช่องทางการจัดจำหน่าย บริษัทฯ รับจ้างการผลิตและขายโดยตรงกับลูกค้า
    ซึ่งลูกค้าดังกล่าวมีฐานการผลิตส่วนใหญ่อยู่ในประเทศ มีส่วนน้อยเท่านั้นอยู่ต่างประเทศ ซึ่งในปี
    2561 มีสัดส่วนมูลค่าการขายต่างประเทศประมาณร้อยละ 1 ในประเทศร้อยละ 99

-   บริษัทมีการส่งออกสินค้า ไปยังต่างประเทศ เช่นอินเดีย จีน และบราซิล

-   ข้อมูลเกี่ยวกับลูกค้ารายใหญ่มากกว่าร้อยละ10 ของรายได้รวม โดยในปี 2561 บริษัทมีรายได้
    จากกลุ่มลูกค้ารายใหญ่จำนวน 3 ราย เป็นจำนวนเงินประมาณ 111 ล้านบาท 101 ล้านบาท
    และ 78 ล้านบาท คิดเป็นร้อยละ 17 ร้อยละ 15 และ ร้อยละ 12 ตามลำดับ

-   สภาพการแข่งขัน

ปี 2561 อุตสาหกรรมผู้ผลิตชิ้นส่วนพลาสติกสำหรับอุตสาหกรรมรถยนต์
รถจักรยานยนต์ยังคงมีการแข่งขันกันอย่างสูง
ทั้งในระดับประเทศและระดับภูมิภาคอันเนื่องมาจากผู้ผลิตแต่ละรายยังคงมีอัตรากำลังการผลิตที่เหลืออยู่
และการผลักดันนโยบายการแข่งขันระดับภูมิภาคของกลุ่มลูกค้ายานยนต์ ส่งผลให้การแข่งขันด้านราคา
ด้านคุณภาพและการส่งมอบมีความรุนแรงเพิ่มขึ้น
เพราะเมื่อฐานการผลิตประเทศใดได้งานไปก็จะมีการย้ายการผลิตและประกอบในแต่ละรุ่นไปยังประเทศนั้นทั้งหมด
ทำให้ผู้ผลิตชิ้นส่วนสูญเสียงานและมีอัตรากำลังการผลิตเหลือ
อีกทั้งความต้องการของลูกค้าในเรื่องคุณภาพชิ้นงานก็มีการยกระดับขึ้นอย่างมาก ทำให้บริษัทฯ
ต้องมีการลงทุนเพิ่มเพื่อปรับปรุงกระบวนการผลิตให้ดีขึ้นทันกับความต้องการและความคาดหวังของลูกค้า
รวมทั้งผู้ผลิตแม่พิมพ์จากต่างประเทศ เช่น จีน อินโดนีเซีย เวียดนาม ฯลฯ
ก็ได้เข้ามาแข่งขันกันเพิ่มมากขึ้นทำให้ราคาของแม่พิมพ์มีการปรับลดลงอย่างมากซึ่งมีผลกระทบอย่างมากกับบริษัทฯ

แนวโน้มและภาวะอุตสาหกรรมและสภาพการแข่งขันในปี 2562
อุตสาหกรรมยานยนต์มีการปรับตัวดีขึ้นอย่างต่อเนื่องจากปีที่ผ่านมาเนื่องมาจาก

-   สภาพเศรษฐกิจทั้งในประเทศและต่างประเทศที่เริ่มปรับตัวดีขึ้น

-   รถยนต์ในโครงการรถยนต์คันแรก
    ทยอยครบกำหนดเวลาห้ามซื้อขายตามเงื่อนไขการส่งเสริมของโครงการรถยนต์คันแรก
    ทำให้ความต้องการรถยนต์คันใหม่เพิ่มขึ้น

-   ค่ายรถยนต์เริ่มมีการเปิดตัวรถยนต์รุ่นใหม่อย่างต่อเนื่อง

จากเหตุผลดังกล่าว ทำให้คาดการณ์ได้ว่ายอดผลิตรถยนต์และรถจักรยานยนต์ จะมีการปรับตัวสูงขึ้น
และส่งผลดีต่ออุตสาหกรรมงานฉีดชิ้นส่วนพลาสติกโดยรวม
ส่วนสภาพการแข่งขันยังคงเป็นการแข่งขันในด้านราคา ด้านการพัฒนาผลิตภัณฑ์ ด้านคุณภาพ
และด้านการส่งมอบ จากนโยบายของผู้ผลิต กลุ่มลูกค้าต่างๆ ที่ต้องการลดต้นทุนการผลิต
แต่ต้องเพิ่มคุณภาพของสินค้าเพื่อสร้างความพึงพอใจให้กับผู้บริโภค

  สำหรับการแข่งขันทางด้านการค้าหลักๆ แบ่งแยกตามกลุ่มธุรกิจ มีดังนี้

-   กลุ่มอุตสาหกรรมรถยนต์ คู่แข่งขันหลักมี ประมาณ 15 ราย

-   กลุ่มอุตสาหกรรมรถจักรยานยนต์ คู่แข่งขันหลักมีประมาณ 15 ราย

-   กลุ่มอุตสาหกรรมเครื่องใช้ไฟฟ้า คู่แข่งขันหลักมีประมาณ 15 ราย

-   กลุ่มอุตสาหกรรมอื่นๆ คู่แข่งหลักมีประมาณ 16 ราย

2.3 การจัดหาผลิตภัณฑ์หรือบริการ

-   บริษัทฯ มีโรงงานผลิต 2 แห่ง คือ

  1. โรงงานเลขที่ 11/1 ซอยเสรีไทย 62 แขวงมีนบุรี เขตมีนบุรี กรุงเทพฯ 10510

  2. โรงงานเลขที่ 99/8 หมู่ 5 ถ.บางนา-ตราด กม.38 ตำบลบางสมัคร อำเภอบางปะกง
  จังหวัดฉะเชิงเทรา 24180

  กำลังการผลิต

+---------------------------------+-----------+-----------+-----------+
| รายการ                          | ปี 2561    | ปี 2560    | ปี 2559    |
+---------------------------------+-----------+-----------+-----------+
| กำลังการผลิตเต็มที่                  | 712,800   | 684,000   | 684,000   |
|                                 |           |           |           |
| ชั่วโมงการทำงานของเครื่องจักร (ช.ม.) |           |           |           |
+---------------------------------+-----------+-----------+-----------+
| ปริมาณการผลิตจริง                  | 414,159   | 441,149   | 447,167   |
|                                 |           |           |           |
| ชั่วโมงการทำงานของเครื่องจักร (ช.ม.) |           |           |           |
+---------------------------------+-----------+-----------+-----------+
| การใช้กำลังการผลิต (%)             | 58.10     | 64.50     | 65.38     |
+---------------------------------+-----------+-----------+-----------+
| อัตราเพิ่ม (ลด) ของปริมาณการผลิต (%) | (6.12)    | (1.35)    | (5.50)    |
+---------------------------------+-----------+-----------+-----------+

หมายเหตุ: - ในปี 2561 มีการจำหน่ายเครื่องฉีดที่ หมดสภาพออกไป 2 เครื่อง
และซื้อเครื่องใหม่จำนวน 6 เครื่อง

  เพื่อทดแทนและเพิ่มเติมในขนาดที่มีกำลังการผลิตไม่เพียงพอ

  - จำนวนกะที่ผลิตจริง จำนวน 3 กะ

นโยบายการผลิตที่สำคัญ

  บริษัทฯ มีนโยบายที่จะตอบสนองความต้องการของลูกค้าในด้านคุณภาพ ราคา
  การส่งมอบที่ตรงเวลาและความต้องการทางเทคนิคที่ลูกค้าร้องขอ
  รวมถึงการตรวจสอบสารปนเปื้อนต่างๆที่มีในวัตถุดิบ
  เพื่อให้มั่นใจว่าชิ้นส่วนที่ผลิตออกไปจะไม่มีผลกระทบและสร้างความเสียหายต่อผู้บริโภค

  วัตถุดิบและผู้จำหน่าย

  - วัตถุดิบที่สำคัญ คือ เม็ดพลาสติกซึ่งปัจจุบันยังไม่สามารถที่จะหาวัตถุดิบอื่นมาทดแทนได้

  - แหล่งที่มาของวัตถุดิบมีการสั่งซื้อจากในและต่างประเทศโดยผ่านตัวแทนที่อยู่ภายใน ประเทศ
  โดยลูกค้าจะเป็นผู้กำหนดตัวแทนจำหน่าย

 ผู้จำหน่ายและจำนวนสัดส่วนการซื้อวัตถุดิบ

  สัดส่วนในการสั่งซื้อวัตถุดิบของบริษัทฯ เป็นการซื้อผ่านตัวแทนจำหน่ายในประเทศ 100 %
  ประมาณ 16 ราย ทั้งนี้ บริษัทฯ ได้สั่งซื้อวัตถุดิบจากผู้จำหน่ายรายใหญ่ 3 ราย คิดเป็นร้อยละ
  22, 20 และ 14 ตามลำดับ

  บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
  ของมูลค่าการซื้อวัตถุดิบทั้งหมด

-   กระบวนการผลิตหรือการกำจัดวัตถุดิบเหลือใช้ซึ่งมีผลกระทบต่อสิ่งแวดล้อม

  บริษัทฯได้ดำเนินการขออนุญาตการนำสิ่งปฏิกูลหรือวัสดุเหลือใช้ ซึ่งมีลักษณะและคุณสมบัติ
  เป็นไปตามประกาศ กระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว
  และประกาศกรมโรงงานอุตสาหกรรม เรื่อง
  หลักเกณฑ์และวิธีการปฏิบัติเกี่ยวกับการจัดการสิ่งปฏิกูลหรือวัสดุที่ไม่ใช้แล้วก่อนนำออกนอกบริเวณโรงงานทุกครั้งก่อนออกไปกำจัด
  สำหรับในช่วงรอบปีที่ผ่านมา บริษัทฯ ไม่มีกรณีข้อพิพาท
  หรือกรณีฟ้องร้องเกี่ยวกับสิ่งแวดล้อมแต่อย่างใด

2.4 งานที่ยังไม่ได้ส่งมอบ

ในปี 2561 บริษัทฯ มีงานรับจ้างผลิตแม่พิมพ์ที่ยังไม่ได้ส่งมอบ ให้กับลูกค้าประมาณ 14 ล้านบาท

3. ปัจจัยความเสี่ยง

บริษัทฯ
ได้ตระหนักถึงความสำคัญของการบริหารความเสี่ยงภายใต้การเปลี่ยนแปลงที่ส่งผลกระทบต่อธุรกิจทั้งจากปัจจัยภายในและภายนอก
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจของบริษัทฯ
และต้องมีความเชื่อมโยงกันทุกระดับ จึงได้กำหนดเป็นนโยบายบริหารความเสี่ยง
ทั้งองค์กรพนักงานทุกคนต้องปฏิบัติตาม
และมีการจัดตั้งคณะกรรมการบริหารความเสี่ยงเพื่อทำหน้าที่บริหารความเสี่ยงในภาพรวมให้เกิดประโยชน์สูงสุด
สำหรับการบริหารความเสี่ยงในระดับองค์กรจะมีการบริหารจัดการอย่างเป็นระบบภายใต้การกำกับดูแลของกรรมการผู้จัดการ
และความเสี่ยงในระดับปฏิบัติงานจะอยู่ภายใต้การกำกับดูแลของผู้บริหารที่รับผิดชอบการปฏิบัติงานในหน่วยงานนั้น
ๆ โดยถือเป็นหน้าที่รับผิดชอบ
ของทุกหน่วยงานในการจัดการและควบคุมความเสี่ยงให้อยู่ในระดับที่ยอมรับได้
โดยมีปัจจัยความเสี่ยงดังนี้

3.1 ความเสี่ยงด้านการดำเนินธุรกิจ 

บริษัทฯ มีรายได้หลักประมาณร้อยละ 79 มาจากกลุ่มอุตสาหกรรมยานยนต์
เมื่อเกิดสถานการณ์ที่กระทบกับอุตสาหกรรมยานยนต์ก็ย่อมจะกระทบกับยอดขายของบริษัทฯ
อย่างหลีกเลี่ยงไม่ได้
เพื่อลดความเสี่ยงจากเหตุการณ์ดังกล่าวบริษัทมีแผนที่จะพัฒนากระบวนการผลิตปรับปรุงเครื่องจักรอุปกรณ์ให้ทันสมัยและสามารถรองรับงานด้านอื่นๆให้มากขึ้น
เช่นงานที่เกี่ยวกับอุตสาหกรรมด้านเครื่องไฟฟ้าเป็นต้น

ฐานะทางการเงิน ผลการดำเนินงาน และโอกาสทางธุรกิจ ของบริษัทฯ ทั้งในปัจจุบันและในอนาคต
อาจได้รับผลกระทบในทางลบอย่างมีนัยสำคัญ ในกรณีที่เกิดอุบัติเหตุที่เกี่ยวกับ รถยนต์ จักรยานยนต์
หากอุบัติเหตุนั้นสามารถพิสูจน์ได้ว่าเกิดจากชิ้นงานที่บริษัทฯ เป็นผู้รับจ้างผลิต ซึ่งจะทำให้บริษัทฯ
ต้องรับภาระต้นทุนสูงมาก จากการเรียกร้องค่าเสียหายจากลูกค้า
รวมถึงอาจจะต้องสูญเสียรายได้จากการรับจ้างผลิตชิ้นงานที่เกิดปัญหา
หรืออาจจะชิ้นงานทั้งหมดที่รับจ้างผลิตในปัจจุบัน รวมถึงชิ้นงาน ในอนาคตด้วย

3.2 ความเสี่ยงด้านการให้สินเชื่อ

สำหรับความเสี่ยงด้านการให้สินเชื่อที่เกี่ยวเนื่องกับลูกหนี้การค้าและลูกหนี้อื่น
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทฯ จึงคาดว่าจะไม่ได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทฯ มีลักษณะกระจายตัว เนื่องจากบริษัทฯ
มีลูกค้าที่หลากหลายและมีอยู่จำนวนหลายราย จำนวนเงินสูงสุดที่บริษัทฯ
อาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าและลูกหนี้อื่นที่แสดงอยู่ในงบแสดงฐานะการเงิน

3.3 ความเสี่ยงจากวัตถุดิบที่มีความสำคัญต่อการผลิต

บริษัทฯ สั่งซื้อเม็ดพลาสติกจากตัวแทนในประเทศ 100% โดยการซื้อเป็นสกุลเงินบาท
ปัจจัยราคาน้ำมันดิบในตลาดโลกมีอิทธิพลต่อราคาวัตถุดิบของสินค้าพลาสติก
เนื่องจากเม็ดพลาสติกเป็นผลพลอยได้จากการกลั่นน้ำมันดิบ
หากราคาน้ำมันดิบในตลาดโลกสูงขึ้นก็มีผลทำให้ ราคาเม็ดพลาสติกสูงขึ้น
ส่งผลถึงต้นทุนการผลิตที่เพิ่มขึ้นตามด้วย
ดังนั้นความผันผวนที่แตกต่างกันออกไปตามสภาพตลาดและปัจจัยอื่นๆ เช่น
ระดับของอุปสงค์และอุปทาน อัตราแลกเปลี่ยนเงินตราต่างประเทศ เป็นต้น ทั้งนี้บริษัทฯ
มีแนวทางรองรับความเสี่ยงดังนี้

1.  มีการตรวจสอบและเปรียบเทียบราคาเม็ดพลาสติกจากผู้ขายมากกว่า 1 ราย ก่อนการสั่งซื้อ

2.  ติดตามแนวโน้มราคาเม็ดพลาสติกจากผู้ขายภายในประเทศและต่างประเทศ

3.  หากมีการขึ้นราคาของเม็ดพลาสติก บริษัทฯ
    ไม่ต้องรับภาระความเสี่ยงจากความผันผวนของราคาเม็ดพลาสติกเนื่องจากลูกค้ารายใหญ่ได้ตกลงร่วมกันว่าจะเป็นผู้รับความเสี่ยงนั้นโดยการรับภาระจากการปรับราคาของผลิตภัณฑ์ตามการเปลี่ยนแปลงของราคาวัตถุดิบ

3.4 ความเสี่ยงจากอัตราแลกเปลี่ยน

บริษัทฯ พิจารณาว่าความเสี่ยงจากอัตราแลกเปลี่ยนอยู่ในระดับต่ำ
เนื่องจากปริมาณของรายการที่เป็นเงินตราต่างประเทศซึ่งเกิดขึ้นในระหว่างปีมีน้อยรายการและจำนวนเงินของแต่ละรายการเป็นจำนวนที่ค่อนข้างต่ำ

3.5 ความเสี่ยงจากอัตราดอกเบี้ย

บริษัทฯ มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากธนาคารและพันธบัตรรัฐบาล
อย่างไรก็ตาม
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน
ความเสี่ยงจากอัตราดอกเบี้ยของบริษัทฯ จึงอยู่ในระดับต่ำ

3.6 ความเสี่ยงจากการเกิดอุทกภัย

ในรอบปีที่ผ่านมา ไม่มีอุทกภัยเกิดขึ้นแต่เพื่อความไม่ประมาท บริษัทฯ
ได้มีการปรับปรุงสภาพแวดล้อมภายในโรงงาน ตั้งแต่ปี 2556
และได้มีการตรวจสอบความแข็งแรงของแนวกำแพงกั้นน้ำอย่างสม่ำเสมอ

3.7 ความเสี่ยงจากการพึ่งพาลูกค้ารายใหญ่ตั้งแต่ร้อยละ 30 ของยอดขายรวม

บริษัทฯ ไม่มีความเสี่ยงจากการพึ่งพาลูกค้ารายใหญ่รายใดตั้งแต่ร้อยละ 30 ของยอดขายรวม
โดยภาพรวมบริษัทมีลูกค้ารายใหญ่อยู่ 2 กลุ่มคือ กลุ่มรถยนต์และรถจักรยานยนต์
ซึ่งมีลูกค้ารายใหญ่อยู่ 10 รายมียอดคำสั่งซื้อรวม ประมาณร้อยละ 84
ของรายได้จากการขายทั้งหมด ที่ผ่านมาบริษัทมีความสัมพันธ์อันดีกับบริษัทดังกล่าว
แต่ในปัจจุบันอุตสาหกรรมรับจ้างฉีดพลาดสติกมีสภาวะการแข่งขันที่รุนแรงเพิ่มขึ้น
หากบริษัทสูญเสียลูกค้ารายดังกล่าวไปและไม่สามารถหาลูกค้ารายอื่นมาทดแทนได้ก็จะมีผลกระทบต่อรายได้ของบริษัท

3.8 ความเสี่ยงจากการที่บริษัทมีผู้ถือหุ้นรายใหญ่ > 25%

บริษัท สหยูเนี่ยน จำกัด(มหาชน) เป็นผู้ถือหุ้นรายใหญ่ ถือหุ้นในบริษัทฯ จำนวน 12,380,130 หุ้น
คิดเป็นร้อยละ 49.52 ของจำนวนหุ้นทั้งหมดที่จำหน่ายได้แล้วทั้งหมด
แต่การดำเนินงานของบริษัทไม่ได้มีลักษณะของการพึ่งพาบริษัทใหญ่ ที่เป็นนัยสำคัญ
มีเพียงความสัมพันธ์เป็นครั้งคราวเฉพาะธุรกรรม เช่น การให้บริการที่ปรึกษาทางธุรกิจ

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรของบริษัท มีรายละเอียดดังนี้

+-----+---------------+--------+-----------+-------------+----------+
| ส   | ส             | ขนาด   | การถือสิทธิ์  | ว           | มูล       |
| ่วนข | ถานที่ตั้ง/ประเภท |        |           | ัตถุประสงค์ของ | ค่าตามบัญช |
| องบ |               |        |           |             | ี(ล้านบาท) |
| ริษัท |               |        |           | การถือครอง   |          |
+-----+---------------+--------+-----------+-------------+----------+
| ที่ดิน | 11/1          | 25 ไร่  | ถือก       | ที่ตั้ง         | 10.40    |
|     | ซอยเสรีไทย 62  | 2 งาน  | รรมสิทธิ์เต็ม | อาคารโรงงาน |          |
|     | มีนบุรี กรุงเทพฯ  |        |           |             |          |
|     |               | 57     |           |             |          |
|     |               | ต      |           |             |          |
|     |               | ารางวา |           |             |          |
+-----+---------------+--------+-----------+-------------+----------+
|     | ตำบล บางสมัคร  | 15 ไร่  | ถือก       | ที่ตั้ง         | 69.80    |
|     | อ. บางปะกง    | 3 งาน  | รรมสิทธิ์เต็ม | อาคารโรงงาน |          |
|     |               | 100    |           |             |          |
|     | จ. ฉะเชิงเทรา  | ต      |           |             |          |
|     |               | ารางวา |           |             |          |
+-----+---------------+--------+-----------+-------------+----------+
| อา  | 11/1          | 11 หลัง | ถือก       | ที่ตั้ง         | 19.65    |
| คาร | ซอยเสรีไทย     |        | รรมสิทธิ์เต็ม | อาคารโรงงาน |          |
|     | 62มีนบุรี        |        |           | และสำนักงาน  |          |
|     | กรุงเทพฯ       |        |           |             |          |
+-----+---------------+--------+-----------+-------------+----------+
|     | ตำบล บางสมัคร  | 3 หลัง  | ถือก       | ที่ตั้ง         | 23.72    |
|     | อ. บางปะกง    |        | รรมสิทธิ์เต็ม | อาคารโรงงาน |          |
|     |               |        |           |             |          |
|     | จ. ฉะเชิงเทรา  |        |           |             |          |
+-----+---------------+--------+-----------+-------------+----------+
| เค  | มีนบุรี:         | 75     | ถือก       | ผลิต         | 14.79    |
| รื่อง |               | เครื่อง  | รรมสิทธิ์เต็ม | ชิ้นส่วนพลาสติก |          |
| จักร | เครื่องฉีดพลาสติก |        |           |             |          |
|     |               | 30     |           | ผลิตแม่พิมพ์    |          |
|     | เคร           | เครื่อง  |           |             |          |
|     | ื่องจักรผลิตแม่พิมพ์ |        |           |             |          |
+-----+---------------+--------+-----------+-------------+----------+
|     | บางปะกง:      | 25     | ถือก       | ผลิต         | 8.05     |
|     |               | เครื่อง  | รรมสิทธิ์เต็ม | ชิ้นส่วนพลาสติก |          |
|     | เครื่องฉีดพลาสติก |        |           |             |          |
+-----+---------------+--------+-----------+-------------+----------+

ส่วนทรัพย์สินประเภทอื่น เช่น เครื่องมือเครื่องใช้โรงงาน อุปกรณ์และเครื่องตกแต่งสำนักงาน
ยานพาหนะ และทรัพย์สินระหว่างติดตั้ง มูลค่าสุทธิตามบัญชีจำนวน 41.81 ล้านบาท
รวมมูลค่าทรัพย์สินสุทธิตามบัญชี ณ วันที่ 31 ธันวาคม 2561 มูลค่า 188.22 ล้านบาท บริษัทฯ
มีโปรแกรมคอมพิวเตอร์สำหรับระบบงานบัญชี
งานสำนักงานและออกแบบแม่พิมพ์ถือเป็นทรัพย์สินไม่มีตัวตนมูลค่าสุทธิ 0.88 ล้านบาท บริษัทฯ
ไม่ได้เป็นเจ้าของเครื่องหมายการค้าสำคัญ ลิขสิทธิ์ หรือทรัพย์สินทางปัญญาอื่น
และมูลค่าสินทรัพย์สุทธิไม่ได้นำไปค้ำประกันหรือก่อภาระผูกพันใด ๆ

  ทรัพย์สินถาวรของบริษัทย่อย : ไม่มี

4.2 นโยบายในการลงทุนในบริษัทย่อย บริษัทร่วม

  ในปี 2561 บริษัทฯ ไม่มีการลงทุนในบริษัทย่อย และบริษัทร่วมเพิ่มเติม

4.3 การประเมินราคาทรัพย์สิน

  ในระหว่างปี 2561 บริษัทฯ ไม่มีการประเมินราคาทรัพย์สิน
  เนื่องจากไม่มีการเปลี่ยนแปลงอย่างมีนัยสำคัญ

5. ข้อพิพาททางกฎหมาย

ในปี 2561 บริษัทฯ ไม่มีประเด็นข้อพิพาททางกฎหมาย

6. ข้อมูลทั่วไปและข้อมูลสำคัญอื่น

6.1. ข้อมูลทั่วไป

ข้อมูลทั่วไปของบริษัท ยูเนี่ยนพลาสติก จำกัด (มหาชน)

-   ประกอบธุรกิจประเภท ผลิตและรับจ้างฉีดชิ้นส่วนพลาสติกและผลิตแม่พิมพ์

-   ที่ตั้งสำนักงานใหญ่ 11/1 ซอยเสรีไทย 62
    แขวงมีนบุรี เขตมีนบุรี กรุงเทพมหานคร 10510
    โทร 0-2517-0109-14 แฟกซ์ 0-2517-0529
    WEB SITE : www.unionplastic.co.th

-   ตั้งสำนักงานสาขาที่ 1 99/8 หมู่ 5 ถนนบางนา-ตราด (กม.38) ต.บางสมัคร

  อ.บางปะกง จ.ฉะเชิงเทรา 24180
  โทร (038) 571-741-5 แฟกซ์ (038) 842-418

-   ทุนจดทะเบียน หุ้นสามัญ 25,000,000 หุ้น มูลค่าหุ้นละ 10 บาท ชำระแล้วเต็มมูลค่าหุ้น

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

-   บริษัทร่วม บริษัท พีเอสวีโมลด์ จำกัด

  ประกอบธุรกิจประเภท รับจ้างผลิต ผลิต
  จำหน่ายแม่พิมพ์สำหรับผลิตอุปกรณ์และเครื่องมือเครื่องใช้ทุกชนิด

  ที่ตั้งสำนักงานใหญ่ 46/36 หมู่ 9 ต.บางปลา อ.บางพลี จ.สมุทรปราการ 10540โทร.
  0-2315-5161-3

  ทุนจดทะเบียน หุ้นสามัญ 1,000,000 หุ้น มุลค่าหุ้นละ 10 บาท ชำระแล้วเต็มมูลค่าหุ้น

  สัดส่วนการถือหุ้นของบริษัทฯ 249,999 หุ้น คิดเป็นร้อยละ 25 ของจำนวนหุ้นทั้งหมด

-   บริษัทที่เกี่ยวข้อง บริษัท ยูเนี่ยนนิฟโก้ จำกัด

  ประกอบธุรกิจประเภท ผลิตชิ้นส่วนพลาสติก

  ที่ตั้งสำนักงานใหญ่ 99/11 หมู่ 5 ถนนบางนา-ตราด (ก.ม.38) ต.บางสมัคร
  อ.บางปะกง จ.ฉะเชิงเทรา 24180
  โทร. (038) 842-130-5 แฟกซ์ (038) 842-129

  ทุนจดทะเบียน หุ้นสามัญ 1,000,000 หุ้น มูลค่าหุ้นละ 100 บาท ชำระแล้ว เต็มมูลค่าหุ้น

  สัดส่วนการถือหุ้นของบริษัทฯ 199,976 หุ้น คิดเป็นร้อยละ 19.9976 ของจำนวนหุ้นทั้งหมด

บุคคลอ้างอิงอื่น ๆ

-   นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย ) จำกัด

  ที่ตั้งสำนักงานใหญ่ 93 อาคารตลาดหลักทรัพย์แห่งประเทศไทย ถนนรัชดาภิเษก แขวงดินแดง
  เขตดินแดง กรุงเทพฯ 10400
  โทร. 0-2009 9999

-   ที่ทำการนายทะเบียนหลักทรัพย์ อาคารสถาบันวิทยาการตลาดทุน
    2/7 หมู่ 4 (โครงการนอร์ธปาร์ค) ถนนวิภาวดีรังสิต
    แขวงทุ่งสองห้อง เขตหลักสี่ กรุงเทพฯ 10210
    โทร.0-2596-9000 แฟกซ์ 0-2832-4994-6

-   ผู้สอบบัญชี บริษัท สำนักงาน อีวาย จำกัด

ที่ตั้งสำนักงานใหญ่ 193/136-137 ชั้น 33 เลครัชดาออฟฟิศคอมเพล็กซ์
ถนนรัชดาภิเษก คลองเตย กรุงเทพฯ 10110
โทร.0-2264-0777 แฟกซ์ 0-2264-0789,0-2264-0790

1. นางสาววิไลลักษณ์ เลาหศรีสกุล ทะเบียนเลขที่ 6140 (ลงนามงบการเงินปี 2561)

2. นางพูนนารถ เผ่าเจริญ ทะเบียนเลขที่ 5238 (ลงนามงบการเงินปี 2558-2560)
3. นายเติมพงษ์ โอปนพันธุ์ ทะเบียนเลขที่ 4501 (ลงนามงบการเงินปี 2557)

4. นางสาว วิสสุตา จริยธนากร ทะเบียนเลขที่ 3853